**Državljanska in domovinska kultura in etika, 8. razred, 10. teden**

(25. 5. – 29. 5. 2020)

1. **šolska ura: PREVERJANJE ZNANJA**

Minilo je že kar nekaj časa, odkar smo se nazadnje videli. Vmes ste usvojili precej novega znanja in končno je napočil čas, da vaše znanje tudi **preverimo**. Tokrat seveda **brez učnih pripomočkov**. Ne pozabite, rezultati preverjanja znanja bodo **delno šteli tudi k vaši oceni projektov o podjetju** (največ 2 točki od 12 možnih). Splača se potruditi!

V **Teams učilnici DKE 8. razred** vas čaka kratek **kviz**, ki ga morate **obvezno vsi rešiti**. Z njim bomo preverili, ali ste se kaj naučili ali ne. Pri reševanju **ne smete uporabljati zvezka, učbenika ali atlasa**, prav tako je prepovedana **pomoč drugih oseb**. Prosim, **bodite pošteni**. Je pa kviz prav s tem namenom **časovno omejen**, časa za reševanje boste imeli **25 minut** (učenci z DSP pa še 10 minut dlje). Kviz boste reševali **v sredo, 27. 5. 2020**, ob **12.00**. Če kviza takrat slučajno kdo iz kakšnega pomembnega vzroka **ne bo mogel reševati**, mi mora to **najkasneje do torka** sporočiti v Klepet ali na elektronski naslov. Ti učenci boste pisali preverjanje **isti dan**, a ob **16.00**.

Prosim, vseeno **spremljajte dogajanje v spletni učilnici**, če se bo vmes kar koli spremenilo.

Do takrat s pomočjo **zvezka** in **učbenika** še dodatno **ponavljajte snov o temah**:

* kaj so dobrine (naravne, druge) in storitve ***zvezek, U, str. 28, 31***
* katere so ekonomske pravice (pravica do lastnine, do dela, do enakega plačila za enako delo) ***zvezek, U, str. 28-30***
* kako poteka iskanje zaposlitve ***zvezek***
* pravice v pogodbi o zaposlitvi ***zvezek***
* kaj so sindikat, stavka, gospodarska zbornica ***zvezek, U, str. 34-35***
* brezposelni in Zavod za zaposlovanje ***zvezek, U, str. 30***
* uspešno podjetje, konkurenca, nastanek podjetja, korist od podjetja ***zvezek, U, str. 31-33***
* delniška družba, delnica, borza, dividenda ***zvezek, U, str. 34***
* kaj je kapitalizem, njegovi + in - ***zvezek, U, str. 36-37***
* katere so državne ustanove ***zvezek***
* kaj je državni proračun ***zvezek***
* kaj je globalizacija ***zvezek, U, str. 50***
* prednosti in slabosti kulturne, informacijske in gospodarske globalizacije ***zvezek, U, str. 51***
* lokalni, nacionalni in globalni problemi (razlika med njimi, primeri) ***zvezek***
* razporeditev svetovnega bogastva ***zvezek, U, str. 57***
* globalni okoljski problemi ***zvezek, U, str. 61***
* navedi, kako lahko sam prispevaš k manjšemu onesnaževanju okolja ***lastno razmišljanje (pomoč kratkih filmčkov Animal Planet), U, str. 61, 62***
* kaj je trajnostni razvoj ***zvezek, U, str. 67***
* sprejemljivo in nesprejemljivo tveganje (razlika, primeri) ***zvezek, lastno razmišljanje***
* težave nerazvitih in razvitih dežel (primerjava, rešitve) ***zvezek, lastno razmišljanje***
* revščina ***zvezek, U, str. 57-58***
* hitro naraščanje števila prebivalstva ***zvezek, lastno razmišljanje, U, str. 62-63***
* revščina v razvitih državah, stres, pomanjkanje prostega časa ***zvezek, lastno razmišljanje***